CELEX: C2006/190/15
Language: fi
Date: 2006-08-12 00:00:00
Title: Asia C-230/06: Ennakkoratkaisupyyntö, jonka Corte suprema di cassazione (Italia) on esittänyt 12.1.2006 — Militzer & Münch GmbH v. Ministero delle Finanze

12.8.2006   
            
            
               FI
            
            
               Euroopan unionin virallinen lehti
            
            
               C 190/9
            
         Ennakkoratkaisupyyntö, jonka Corte suprema di cassazione (Italia) on esittänyt 12.1.2006 — Militzer & Münch GmbH v. Ministero delle Finanze
   (Asia C-230/06)
   (2006/C 190/15)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte suprema di cassazione
   Pääasian asianosaiset
   
      Kantaja: Militzer & Münch GmbH
   
      Vastaaja: Ministero delle Finanze
   Ennakkoratkaisukysymykset
   
               1)
            
            
               
                           a)
                        
                        
                           Onko asetuksen (ETY) N:o 1062/87 (1), sellaisena kuin se on muutettuna asetuksella (ETY) N:o 2454/93 (2), 11 a artiklan 1 kohtaa tulkittava siten, että lähtötoimipaikan tulliviranomaisille asetettua yhdentoista kuukauden pituista määräaikaa, jossa niiden on ilmoitettava, että tavaroita ei ole asetettu yhteisön tullimenettelyyn, sovelletaan tilanteessa, jossa määrätoimipaikan toimittama tullimenettely on todistettu väärennetyin asiakirjoin, joiden väärennystä ei ole ollut helppoa havaita?
                        
                     
                           b)
                        
                        
                           Voidaanko edellä mainittua säännöstä tulkittaessa soveltaa yhteisöjen tuomioistuimen asioissa C-325/00 ja C-222/01 vahvistamia periaatteita?
                        
                     
                           c)
                        
                        
                           Onko se, että tulliasioitsijan katsotaan olevan vastuussa kaikista niistä seurauksista, joita säännönvastaisesta yhteisön passitusmenettelystä aiheutuu, suhteellisuusperiaatteen vastaista nyt tarkasteltavana olevassa tilanteessa?
                        
                     
         
               2)
            
            
               Voidaanko 11 a artiklan 2 kohtaa soveltaa edellisessä kysymyksessä kuvatussa tilanteessa?
            
         
               3)
            
            
               Onko asetuksen (ETY) N:o 2913/92 (3) 215 artiklan 1 kohtaa tulkittava siten, että ensimmäisessä kysymyksessä kuvatunlaisissa tilanteissa tulliviranomaisen toimivalta on määritettävä kyseisen kohdan toisessa tai kolmannessa luetelmakohdassa säädetyn perusteen mukaisesti?
            
         
      (1)  EYVL L 107, s. 1.
   
      (2)  EYVL L 253, s. 1.
   
      (3)  EYVL L 302, s. 1.